[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Uuring: olu\u0308mpiama\u0308ngud kurnavad ajakirjanikke pea sama palju kui sportlasi"}, {"text_idx": "#000007", "text": "Rio de Janeiro olu\u0308mpiama\u0308ngud, mis toimusid 2016. aasta augustikuus, andsid hea vo\u0303imaluse uurida, kas ja kuidas to\u0308iselt pingeline periood spordiajakirjanikke mo\u0303jutab. Intervjuudest ja vaatlustest ilmnes, et olu\u0308mpiama\u0308ngudel on ajakirjanike jaoks eriline ta\u0308hendus, mis aitab stressi leevendada, samal ajal kurnab neid aga suurenenud to\u0308o\u0308koormus."}, {"text_idx": "#000008", "text": "Olu\u0308mpiama\u0308ngudel on sportlastele, spordiso\u0303pradele ja -ajakirjanikele eriline ta\u0308hendus: see on iga nelja aasta tagant toimuv suursu\u0308ndmus, millel on ajalooline mo\u0303o\u0303de ja ta\u0308htsus. Nagu tippsportlane unistab sellele su\u0308mboolsele areenile jo\u0303udmisest, on sarnane unistus ajakirjanikelgi, kes tahavad silmaga tunnistada ajaloolisi mo\u0303o\u0303duvo\u0303tte. Spordiajakirjanike puhul peab arvestama, et suurem osa neist vo\u0303tab sporti va\u0308ga to\u0303siselt, u\u0308htlasi on nii mo\u0303nelgi selja taga karja\u0308a\u0308r spordis."}, {"text_idx": "#000009", "text": "Nagu tippsportlane unistab sellele su\u0308mboolsele areenile jo\u0303udmisest, on sarnane unistus ajakirjanikelgi, kes tahavad silmaga tunnistada ajaloolisi mo\u0303o\u0303duvo\u0303tte."}, {"text_idx": "#000010", "text": "Kui varem on toimetustest olu\u0308mpiale saadetud pigem kogenud ajakirjanikke, kel on ajapikku kogunenud teadmistepagas ja allikatevo\u0303rgustik, siis sel korral osutusid valituks ka lu\u0308hema staaz\u030ciga nooremad ajakirjanikud. Sel on mitu po\u0303hjendust."}, {"text_idx": "#000013", "text": "Uuringust tuli va\u0308lja, et kogenumad ajakirjanikud vo\u0303tsid puhkepause, mil lu\u0308litusid ta\u0308ielikult to\u0308o\u0308st va\u0308lja, lu\u0308hema staaz\u030ciga ajakirjanikud to\u0308o\u0308tasid vaatamata kogenud ajakirjanike manitsustele vabal ajalgi edasi."}, {"text_idx": "#000015", "text": "Samaaegselt sportlastega vo\u0303istlevad fotograafid parimate kohtade nimel. Autor: "}, {"text_idx": "#000016", "text": "Kui vo\u0303iks arvata, et Eestisse ja\u0308a\u0308nud ajakirjanikel oli eelis, sest neil polnud vaja pikka reisi ette vo\u0303tta ja uute oludega kohaneda, siis tegelikult ilmnes nende ajakirjanike hulgas isegi rohkem stressi ja rahulolematust. U\u0308ks po\u0303hjus oli see, et nende to\u0308o\u0308koormus oli tavapa\u0308rasest suurem, sest ka\u0308imas oli paljude spordialadega suursu\u0308ndmus, mida oli vaja kajastada. Peale selle ja\u0308i nende kanda kolleegide koormus, kes olid la\u0308inud Riosse. Sellele lisandus asjaolu, et nad pidid Rio kolleege toetama, samal ajal looma sisu nii paberlehte kui ka veebi."}, {"text_idx": "#000017", "text": "U\u0308hes toimetuses pidid ajakirjanikud oma juhi tegevusi asendama, kuid autoriteedi puudumisel osutus see keeruliseks. Asendajatel tekkis rollisegadus, sest nende uued to\u0308o\u0308u\u0308lesanded olid juhi omad, ent positsioonilt ja\u0308id nad toimetuses ikkagi reporteriteks. See to\u0303i kaasa mitmeid konflikte. Na\u0308iteks tihtilugu ei vo\u0303tnud toimetajad nende esitatud no\u0303udmisi arvesse. Seeto\u0303ttu sattusid nad mitme tule vahele, kuna said kriitikat u\u0308htaegu nii toimetuselt kui ka komandeeringus olevalt juhilt."}, {"text_idx": "#000018", "text": "Ajakirjanikud olid suure pinge all: osa vajasid o\u0303htuti alkoholi, et lo\u0303o\u0303gastuda ja va\u0308lja lu\u0308lituda, mitu ajakirjanikku ja\u0308i vahetult pa\u0308rast olu\u0308mpiama\u0308nge (vo\u0303i selle ajal) to\u0303siselt haigeks, mo\u0303ned Eesti kolleegid nentisid, et ei na\u0308inud graafiku to\u0303ttu la\u0308hedasi."}, {"text_idx": "#000019", "text": "O\u0308o\u0308vahetused toimetustes tekitasid ajakirjanikes va\u0308simust ja stressi, sest oma tavapa\u0308rasest to\u0308o\u0308ru\u0308tmist tuli u\u0308mber lu\u0308lituda, olla pikalt u\u0308leval ja vo\u0303istlusi ja\u0308lgida, sealjuures olla kajastuses ta\u0308pne. Oli juhtumeid, kui ajakirjanikud said vaid mo\u0303ne tunni puhkust kahe vahetuse vahel. Enda lo\u0303buks jo\u0303udsid va\u0308hesed ajakirjanikud huvipakkuvamaid spordialasid vaadata, sest seda tuli sageli oma uneaja arvelt teha. Va\u0308simusest tehtud va\u0308ike va\u0308a\u0308ratus viis kas agressiivse tooniga lugejakirjade, negatiivsete kommentaarideni sotsiaalmeedias vo\u0303i veebi lugude juures. See ko\u0303ik mo\u0303jus omakorda va\u0308sinud ajakirjanikele negatiivselt, sest perioodi jooksul ta\u0308itsid nad toimetuse no\u0303udmisi enda heaolu arvelt ja to\u0303id ohvreid, ent pa\u0308lvisid va\u0308ga va\u0308he konstruktiivset vo\u0303i positiivset tagasisidet."}, {"text_idx": "#000020", "text": "Kokkuvo\u0303tvalt: nii Eestis kui ka Rios to\u0308o\u0308tanud ajakirjanikud ja\u0308id ise enda kurnatust hinnates pigem tagasihoidlikuks, ent nentisid, et olid valmis hullemaks. Teisalt na\u0308itasid aga mitmed aspektid, et nad olid suure pinge all: osa ajakirjanikke vajasid o\u0303htuti alkoholi, et lo\u0303o\u0303gastuda ja va\u0308lja lu\u0308lituda, mitu ajakirjanikku ja\u0308i vahetult pa\u0308rast olu\u0308mpiama\u0308nge (vo\u0303i selle ajal) to\u0303siselt haigeks, mo\u0303ned Eesti kolleegid nentisid, et ei na\u0308inud graafiku to\u0303ttu la\u0308hedasi, mo\u0303ned, kes na\u0308gid, ei suutnud nendega eriti suhelda."}, {"text_idx": "#000021", "text": "O\u0308o\u0308vahetus paiskab aju ja soolestiku eri ajavo\u0308o\u0308nditesse"}, {"text_idx": "#000022", "text": "TU\u0308 meediauurija: Eesti ajakirjanikke ohustab la\u0308bipo\u0303lemine"}, {"text_idx": "#000037", "text": "Briti uuring tembeldab suure osa internetikasutajatest so\u0303ltlasteks"}, {"text_idx": "#000042", "text": "Miks peaks tegema pa\u0308evas just 10 000 sammu?"}, {"text_idx": "#000051", "text": "Teadlane selgitab, kuidas sport tervist kahjustab"}, {"text_idx": "#000054", "text": "To\u0308o\u0308l ka\u0308imine on kahjulik ja pole tarvilikki"}]